UN Watch

**«UN Watch»** — недзяржаўная арганізацыя, якая базуецца ў Жэнэве, заснаваная ў 1993 годзе. Заснавальнікам арганізацыі й першым яе кіраўніком стаў Морыс Абрам, экс-амбасадар ЗША пры жэнэўскім прадстаўніцтве ААН, прэзыдэнт Амэрыканскага габрэйскага камітэту ў 1963—1968 гадах і прэзыдэнт Канфэрэнцыі прэзыдэнтаў габрэйскіх арганізацыяў ЗША ў 1986—1989 гадах. UN Watch зьяўляецца прадстаўніцтвам Амэрыканскага габрэйскага камітэту ў Жэнэве.

Заяўленай мэтаю арганізацыі зьяўляецца маніторынг эфэктыўнасьці дзейнасьці ААН. У сфэру цікавасьцей «UN Watch» трапляюць рэформы ўпраўленьня ААН, узаемадзеяньне ААН і грамадзянскай супольнасьці, роўнасьць у рамках ААН, а таксама роўнасьць у адносінах да яе дзяржаваў-чальцоў. «UN Watch» неаднаразова адзначала непрапарцыйную ўвагу й нясправядлівыя адносіны да Ізраіля ў ААН на працягу многіх гадоў, што, па меркаваньню «UN Watch», зьяўляецца наглядным прыкладам ігнараваньня роўнасьці дзяржаваў-чальцоў і Статуту ААН. На ўзроўні ААН арганізацыя таксама вядзе барацьбу з антысэмітызмам і прадузятасьцямі адносна Ізраіля.

«UN Watch» займаецца маніторынгам кваліфікацыі краінаў-кандыдатаў у Раду па правах чалавека ААН і зьяўляецца крытыкам Рады, сьцьвярджае, што многія яе чальцы самі блага прытрымлівацца правоў чалавека. Арганізацыя таксама крытыкуе Раду за залішне пільную ўвагу да Ізраіля.

Акрэдытаваная недзяржаўная арганізацыя мае спэцыяльны кансультатыўны статус пры Эканамічнай і сацыяльнай радзе ААН, а таксама зьяўляецца асацыіраванай недзяржаўнай арганізацыяй пры Дэпартамэнце грамадзкай інфармацыі ААН.

## Структура
«UN Watch» кіруецца саветам дырэктароў, у які ўваходзяць:

* Alfred H. Moses — старшыня, экс-амбасадар ЗША ў Румыніі, ганаровы прэзыдэнт Амэрыканскага габрэйскага камітэту
* Per Ahlmark — (эўрапейскі сустаршыня) намесьнік, экс-прэм’ер-міністар Швэцыі
* Irwin Cotler — экс-міністар юстыцыі й генэральны пракурор Канады
* David A. Harris — сустаршыня, выканаўчы дырэктар UN Watch, выканаўчы дырэктар Амэрыканскага габрэйскага камітэту
* Max Jakobson — экс-амбасадар Фінляндыі пры ААН
* Ruth Wedgwood — прафэсар міжнароднага права Унівэрсітэту Джонса Хопкінса

## Водгукі
Арганізацыя атрымала пахвалу ад шэрагу міравых лідэраў. Гэтак, яна атрымала высокую адзнаку ад былога Генэральнага сакратара ААН Кофі Анана, які сказаў: «Я лічу, што інфармацыя й незалежная адзнака дзейнасьці ААН выявіцца важнай крыніцаю ў нашым памкненьні адаптаваць ААН да запатрабаваньняў сьвету, які зьмяняецца».

 арганізацыя была адзначана як праізраільская. Інфармацыйнае агенцтва «» назвала «UN Watch» лабісцкай групаю з моцнымі сувязямі з Ізраілем.

У кастрычніку 2011 году спэцыяльны дакладчык ААН па палажэньню на акупаваных палестынскіх тэрыторыях  у сувязі з абвінавачаньнямі з боку «UN Watch» у тым, што ён нібыта лічыў, што «тэрарыстычныя напады 11 верасьня 2001 году былі арганізаваны ўрадам ЗША, а не тэрарыстычнай арганізацыяю Аль-Каіда», назваў «UN Watch» праізраільскай групаю, якая «сьвядома перакруціла яго каментары ў асабістым блоґу», і адхіліў усё абвінавачаньні ў свой адрас. Пры гэтым напярэдадні Генэральны сакратар ААН Пан Гі Мун згадаў аб здагадцы «аднаго са спэцыяльных дакладчыкаў» аб тым, што «нешта скрывалася» ў ходзе расьсьледаваньня тэрактаў 11 верасьня, і рашуча асудзіў «такога роду правакацыйную рыторыку». Паводле «UN Watch», падобнае меркаваньне Фальк выказваў ня толькі ў сваім блогу (на сайце), але, у прыватнасьці, і ў рэкамэндацыі на кнігу прыхільніка больш адпаведнай кансьпіратыўнай тэорыі  на сайце «Amazon.com» і ў гутарцы зь іншым прыхільнікам гэтай тэорыі Кевінам Барэтам, а яго абвяржэньне адбылося толькі пасьля крытыкі Пан Гі Муна.

## Крыніцы

## Вонкавыя спасылкі
* Афіцыйны сайт

Катэгорыя:Праваабарончыя арганізацыі
Катэгорыя:Зьявіліся ў 1993 годзе
Катэгорыя:НДА з кансультатыўным статусам пры Эканамічнай і сацыяльнай Радзе ААН